ወያኔ ጨርቅ ብሎ የተሳለቀባት ጀግኖቹ አባቶቻችን የተሠዉላት ምንም ያልታከለባት አረንጓዴ ቢጫ ቀይ ሠንደቅ አላማችን አራት ኪሎ ላይ በኩራት ትዉለበለባለች። የመቶ ሚሊዮን ሃገር የሆነችዉን ታሪካዊ ሃገራችን የኢትዮጵያ ህዝብ ዉክልና ሳይኖራቸዉ የባህር በር ያሳጦትን በሃገር ክህደት ወንጀል እንፋረዳቸዋለን። በአስር ሺህ የሚቆጠሩ ወገኖቻችን ፕሮፌሰር አስራት ወልደየስን ጨምሮ በእስር ያንገላቱ እና የገደሉ የወያኔ ባለስልጣናት ለፍርድ ይቀርባሉ። ኢትዮጵያ ዜጎች በነፃነት ሃሳባቸዉን የሚገልፁባት እና የሚደራጁበት ሃገር ትሆናለች። ካለብቃታቸዉ በወታደራዊ ማዕረግ ትክሻቸዉ የጎበጠ ምሃይም የወያኔ ወታደራዊ ሹማምንት ይራገፉ እና የመከላከያ ሠራዊቱ ኢትዮጵያዊ ይሆናል። የፓሊስ እና የፀጥታ ሃይሎች ህግ አስከባሪ ብቻ ይሆናሉ። ፍርድ ቤቶች በነፃነት የህግ የበላይነትን ያስከብራሉ። ዜጎች በሙያዊ ብቃታቸዉ ብቻ የስራ ዘርፍ ላይ ይደለደላሉ። በዝርፊያ የከበሩ የወያኔ ሹማምንት ንብረታቸዉ ተወርሶ ለፍርድ ይቀርባሉ። የኢትዮጵያ ኤምባሲወች እና የቆንስላ ጵህፈት ቤቶች የወያኔ ህገወጥ የዕፅ ንግድ ማዘዋወሪያ ከመሆን ወጥተዉ ኢትዮጵያዉያን በሚኖሩበት ቦታ ሁሉ መብታቸዉ ይጠበቅ ዘንድ ሙሉ አገልግሎት ይሠጣሉ። እነኝህ እና ሌሎቹ ጥያቄወች መልስ እስኪያገኙ እና ህዝባዊ መንግስት እስከሚመሠረት ድረስ ትግሉ ይቀጥላል። እናቸንፋለንም።
